**JAVNO PREDUZEĆE “VODOVOD I KANALIZACIJA” D.O.O. ZENICA**

 **ZENICA**

Na osnovu Odluke o raspisivanju Javnog oglasa za prikupljanje ponuda za izdavanje u zakup poslovnog prostora u Zenici, u ulici Begagića put br. 8, protokolisane pod brojem: 101-6379/23 ŠS od 05.06.2023. godine, direktor Javnog preduzeća “Vodovod i kanalizacija” d.o.o. Zenica raspisuje

**J A V N I O G L A S**

za prikupljanje ponuda za izdavanje u zakup poslovnog prostora u Zenici,

ulici Begagića put br. 8

**I PREDMET JAVNOG OGLASA**

* Javno preduzeće “Vodovod i kanalizacija” d.o.o. Zenica raspisuje Javni oglas za izdavanje u zakup poslovnog prostora u Zenici u ulici Begagića put br. 8, koji je u vlasništvu ovog Preduzeća.
* Poslovni prostor je površine 120,76 m2 i nalazi se u I poslovnoj/stambenoj zoni.
* Početni iznos zakupnine po m2 je 11,00 KM (bez PDV-a).
* Svi ponuđači dužni su uplatiti polog/kauciju u visini jedne početne mjesečne zakupnine.
* Poslovni prostor se izdaje u zatečenom stanju, a uvid na licu mjesta je po zahtjevu.

**II POČETAK I ROKOVI ZAKUPA**

* Rok za zaključenje Ugovora je 8 (osam) dana od dana konačnosti Odluke o izboru najpovoljnijeg ponuđača.
* Poslovni prostor se izdaje na period od 5 (pet) godina.

**III PRAVO UČEŠĆA**

* Pravo podnošenja pisane ponude odnosno prijave za učešće u Javnom oglasu imaju sva pravna lica registrovana u Bosni i Hercegovini, uključujući i obrtnike.
* Jedno lice ima pravo podnijeti samo jednu prijavu/ponudu. Ukoliko lice, suprotno naprijed navedenom, podnese više od jedne prijave, Komisija će odbaciti sve ponude tog lica.

**IV ROKOVI I NAČIN DOSTAVE PONUDE**

* Javni oglas će biti otvoren do 30.06.2023. godine.
* Krajnji rok za podnošenje prijava/ponuda na protokol Preduzeća je najkasnije do 30.06.2023. godine do 10:00 sati.
* Ponude se podnose na protokol Preduzeća u zatvorenoj koverti sa naznakom „Prijava za Javni oglas za izdavanje u zakup poslovnog prostora u vlasništvu Javnog preduzeća “Vodovod i kanalizacija” d.o.o. Zenica “ - NE OTVARAJ – OTVARA KOMISIJA.” Obrasci za Prijavu na Javni oglas mogu se preuzeti na info pultu preduzeća ili na web stranici Preduzeća [www.vikze.ba](http://www.vikze.ba).

**V PRIPREMA PONUDE**

* **Prijava/ponuda obavezno mora da sadrži:**
1. Podatke o podnosiocu ponude:
* za pravna lica: naziv, adresa i sjedište, ID broj i broj telefona;
* za obrte: naziv obrta, ime i prezime obrtnika, ID broj, sjedište obrta, broj telefona;
1. Iznos ponuđene zakupnine po metru kvadratnom, bez PDV-a;
2. Naziv djelatnosti koja će se obavljati u poslovnom prostoru;
3. Potpis podnosioca prijave/ovlaštenog lica;
* **Uz prijavu obavezno priložiti:**
1. Dokaz o uplati pologa/kaucije (svi učesnici dostavljaju) - Ponuđači su dužni da uplate novčani depozit u iznosu jedne mjesečne početne zakupnine (1.554,18 KM sa PDV-om) i dostave primjerak uplatnice ispunjen na sljedeći način:

Svrha doznake: Prihodi od iznajmljivanja poslovnog prostora u ul Begagića put br.8

Primalac: Javno preduzeće “Vodovod i kanalizacija” d.o.o. Zenica

Račun primaoca: 199-513-01002124-55 Sparkasse banka d.d.

1. Ovjerenu izjavu (svojeručno sačinjenu ili na obrascu koji se može preuzeti na info pultu Preduzeća i na web stranici www.vikze.ba) da podnosilac ponude nema duga prema Javnom preduzeću “Vodovod i kanalizacija” d.o.o. Zenica po bilo kojem osnovu (svi učesnici dostavljaju);
2. Za pravna lica i obrte:
* rješenje o upisu u sudski ili drugi registar / rješenje o registraciji djelatnosti (obrta) - ovjerena kopija,
* uvjerenje o poreznoj registraciji (ID broj) – ovjerena kopija,

- uvjerenje o upisu u jedinstveni registar obveznika indirektnih poreza (PDV broj) – ako je

 u PDV sistemu

* dokaz da su plaćeni direktni porezi (original ne stariji od 30 dana ili ovjerena kopija),
* **Svi podaci u prijavi moraju biti čitko popunjeni i bez ispravki.**
* **Nepotpune i neblagovremene prijave neće se uzeti u razmatranje.**

**VI PROCEDURA IZBORA NAJBOLJE PONUDE**

* Postupak javnog oglasa provest će Komisija koju imenuje direktor Preduzeća.
* Otvaranje ponuda izvršit će Komisija dana 30.06.2023. godine u 11:00 sati u sali za sastanke.
* Otvaranju ponuda mogu prisustvovati lica koja su dostavila ponude ili njihovi ovlašteni predstavnici.
* Kriterij za izbor najpovoljnije ponude je najviši ponuđeni iznos zakupnine po metru kvadratnom.
* U slučaju da dva ili više ponuđača ponude istu najvišu cijenu zakupnine, Komisija će pozvati ponuđače da u roku od 48h u zatvorenoj koverti dostave nove iznose zakupnine.
* Javno preduzeće “Vodovod i kanalizacija” d.o.o. Zenica zadržava pravo mogućnosti neprihvatanja niti jedne ponude odnosno poništavanja Javnog oglasa.
* Ponuđačima čija ponuda bude izabrana, uplaćeni polog/kaucija uračunava se u zakupninu, a ostalima se vraća, dok u slučaju da ponuđač čija ponuda bude izabrana odustane od ponude odnosno odbije zaključiti Ugovor, uplaćeni polog se ne vraća.
* Odluka o izboru najpovoljnijeg ponuđača bit će dostavljena svim ponuđačima u roku od 7 (sedam) dana od dana donošenja odluke.

**VII DJELATNOSTI KOJE SE MOGU OBAVLJATI**

* Poslovni prostor se može koristiti za slijedeće djelatnosti: Predstavništvo, poslovna i slična udruženja, banke i osiguranja imovine i lice, turističke agencije, trgovine na veliko, zlatarske radnje, spoljna trgovina, advokatski i notarski uredi, PTT usluge, trgovina na malo, skladište, usluge reklame, agencija za pružanje intelektualnih usluga, projektovanje i druge tehničke usluge, upravne zgrade, privatne galerije, zdravstvene usluge, izdavačka i informativna djelatnost, zdravstvene usluge, apoteke, društvene organizacije, sportske organizacije, udruženje građana, humanitarne organizacije.
* Prostor se može koristiti i u druge svrhe uz prethodnu saglasnost s vlasnikom prostora, što će se naknadno usaglasiti u ugovoru o zakupu.

**VIII OSTALE ODREDBE**

* Poslovni prostori mogu se obići i pregledati svakim radnim danom u periodu od 10:00 do 14:00 sati, uz prethodnu najavu.
* Za sve dodatne informacije ili za obilazak poslovnih prostora, zainteresovana lica mogu se obratiti na broj 061/400-300 – Kubat Benjamin ili na broj 061/655-363 – Skender Refik.

 **DIREKTOR**

 **\_\_\_\_\_\_\_\_\_\_\_\_\_\_\_\_\_\_\_\_\_\_**

 **Pašalić Emir, dipl.ing.građ.**

Zenica, 06.06.2023. godine

Broj: 101-6379-1/23 ŠS